Κουλοχέρης

Ο κουλοχέρης, το φρουτάκι, ο ληστής ή μηχανή slot, είναι μία μηχανή τυχερών παιχνιδιών τζόγου, με τρεις οι περισσότερες στήλες – κυλίνδρους οι οποίες περιστρέφονται με το πάτημα ενός κουμπιού ή το κατέβασμα ενός μοχλού. Οι πρώτες μηχανές αυτού του είδους διέθεταν μόνο το μοχλό και έτσι προέκυψε η ονομασία κουλοχέρης ληστής (one armed bandit) ή σκέτο κουλοχέρης. Ακόμα και σήμερα πολλές σύγχρονες μηχανές διαθέτουν και μοχλό στο ένα πλαϊνό μέρος τους.

Σήμερα συναντάμε τους κουλοχέρηδες στα καζίνο, αλλά και στο διαδίκτυο υπό ψηφιακή μορφή. Η μηχανή slot διαθέτει ανιχνευτή, ο οποίος αναγνωρίζει το νόμισμα ή μάρκα την οποία ο παίκτης εισάγει στο μηχάνημα. Η μηχανή πληρώνει τον παίκτη όταν συγκεκριμένοι συνδυασμοί συμβόλων εμφανιστούν στην οθόνη. Τα φρουτάκια αποτελούν την πλέον διαδεδομένη μορφή τζόγου και προσφέρουν στα καζίνο μέχρι και το 70 τις εκατό των κερδών τους.

Συνώνυμα και προέλευση ονομασίας 

 Κουλοχέρης: Δηλώνει την ομοιότητα του μηχανήματος με μονόχειρα, λόγω του μονού μοχλού στο πλάι ο οποίος ενεργοποιεί την περιστροφή των κυλίνδρων. 
 Φρουτάκια : Λόγω των συμβόλων τα οποία υπήρχαν στους πρώτους κουλοχέρηδες και απεικόνιζαν φρούτα. 
 Ληστής : Επειδή έχουν την ικανότητα να πάρουν όλα τα λεφτά του παίκτη χωρίς αυτός να το αντιληφθεί.  
 Slot : Λόγω της σχισμής για να ρίχνει ο παίκτης το νόμισμα.

Περιγραφή παιχνιδιού 

Ο κάθε παίκτης με σκοπό να εκκινήσει τον κουλοχέρη και ξεκινήσει το παιχνίδι του, πρέπει να εισάγει στο μηχάνημα κέρματα, χαρτονόμισμα ή στις πιο καινούργιες μηχανές εισιτήριο εισαγωγής εξαγωγής με barcode. Εν συνεχεία η μηχανή ενεργοποιείται με το πάτημα ενός κουμπιού, με το κατέβασμα ενός μοχλού ή σε πιο καινούργιες κατασκευές με το πάτημα κουμπιού επάνω σε οθόνη αφής όπου προβάλλεται και το παιχνίδι. Το καθαυτό παιχνίδι μπορεί να απαιτεί και να εμπλέκει και την δεξιότητα του παίκτη ή να είναι καθαρά παιχνίδι πιθανοτήτων. 

Ο σκοπός του παιχνιδιού είναι η νίκη και η απόσπαση χρημάτων από τον κουλοχέρη. Συνήθως αυτό επιτυγχάνεται με το ταίριασμα και την ευθυγράμμιση ίδιων συμβόλων στην οθόνη. Τα σύμβολα αυτά περιστρέφονται σε ανεξάρτητους κυλίνδρους οι οποίοι σταματούν σε διαφορετικές χρονικές στιγμές ή σε εξομοιωμένους κυλίνδρους στην οθόνη αν πρόκειται για video slot. Τα σύμβολα αυτά διαφέρουν σε κάθε μηχανή, έχουν όμως συνήθως έντονα χρώματα και χαρακτηριστικά σχήματα όπως φρούτα, γράμματα, αριθμούς, καμπάνες, διαμάντια, καρδιές, εικόνες ηρώων κόμικς, διασήμων ηθοποιών, τραγουδιστών και άλλα.

To Random Number Generator (RNG) στα φρουτάκια 

To Random Number Generator (RNG) είναι το λογισμικό που έχουν όλα τα φρουτακια πλέον και που παράγει αλγόριθμους οι οποίοι καθορίζουν το αποτέλεσμα που βλέπουν στην οθόνη τους οι παίκτες. Ο Peter Burton, ένας Αυστραλός ειδικός στο iGaming, έχει γράψει πολλά ενδιαφέροντα άρθρα σχετικά με αυτό το θέμα.

Ιστορία

Η αρχή από τον Charles Fey και το Liberty Bell 
Ο πρώτος κουλοχέρης εφευρέθηκε από στον Τσαρλς Φέυ στο Σαν Φρανσίσκο της Καλιφόρνια των Η.Π.Α. το 1887. Πολλοί πάντως πιστεύουν ότι ο Charles Fey ολοκλήρωσε τον πρώτο κουλοχέρη το 1895. Η αρχική μηχανή είχε φυσικά πολύ πιο απλό μηχανισμό. Αποτελούταν από τρεις περιστρεφόμενους κυλίνδρους που περιείχαν συνολικά πέντε σύμβολα. Πέταλα, διαμάντια, μπαστούνι, κούπα και μια καμπάνα (Liberty Bell) , από την οποία πήρε και το όνομά του το συγκεκριμένο μηχάνημα.  Με την αντικατάσταση δέκα καρτών με πέντε σύμβολα και με τρεις κυλίνδρους αντί για πέντε τύμπανα, η πολυπλοκότητα της ανάγνωσης ενός νικηφόρου αποτελέσματος μειώθηκε σημαντικά, επιτρέποντας στον Fey να αναπτύξει ένα αποτελεσματικό μηχανισμό αυτόματης πληρωμής.  Τρεις καμπάνες σε μια σειρά παρήγαγαν  τη μεγαλύτερη πληρωμή. Το Liberty Bell ήταν μια τεράστια επιτυχία και δημιούργησε μια ακμάζουσα βιομηχανία μαζικής παραγωγής μηχανών παιχνιδιών.  Ακόμα και όταν η χρήση αυτών των συσκευών, τυχερών παιχνιδιών, απαγορεύτηκε στη χώρα καταγωγής του Fey μετά από μερικά χρόνια, ο Fey ακόμα δεν μπορούσε να αντεπεξέλθει στη ζήτηση για το παιχνίδι του σε άλλα μέρη. Το Liberty Bell ήταν τόσο δημοφιλές που αντιγράφτηκε από πολλούς κατασκευαστές μηχανών τυχερών παιχνιδιών.  Έτσι το 1907, κατασκευαστής ο Μιλς από το Σικάγο παράγει ένα μηχάνημα το Operator Bell.  Μέχρι το 1908 πολλά μηχανήματα "καμπάνες" είχαν εγκατασταθεί στα περισσότερα καταστήματα πούρων, Σαλούν, μπόουλινγκ, οίκους ανοχής και κουρεία. Το πρωτότυπο μηχάνημα Liberty Bell μπορεί ακόμα να δει κανείς στο Liberty Belle Saloon & Restaurant στη Νεβάδα.

Η συνέχεια από τους Σίτμαν και Πιτ 
Οι Σίτμαν και Πιτ από το Μπρούκλιν, Νέα Υόρκη , ΗΠΑ ανέπτυξαν ένα μηχάνημα τυχερών παιχνιδιών το 1891, που ήταν ένας πρόδρομος στο σύγχρονο κουλοχέρη.  Περιείχε πέντε τύμπανα που κατείχαν συνολικά 50 πρόσωπα κάρτες και βασίστηκε στο πόκερ.  Το μηχάνημα αυτό αποδείχθηκε εξαιρετικά δημοφιλές και σύντομα πολλά μπαρ στην πόλη είχαν ένα ή περισσότερα από τα μηχανήματα.  Οι παίκτες εισήγαγαν ένα νόμισμα και τραβούσαν τον μοχλό, ο οποίος γύριζε τα τύμπανα και τα χαρτιά που είχαν, ενώ ο παίκτης ήλπιζε σε ένα καλό χέρι πόκερ.  Δεν υπήρχε άμεσος μηχανισμός πληρωμών, έτσι με ένα ζευγάρι ρηγάδες θα μπορούσε να πάρει ο παίκτης μια δωρεάν μπύρα, ενώ με ένα Φλος Ρουαγιάλ τα πούρα ή τα ποτά. Τα βραβεία εξ ολοκλήρου εξαρτώνταν από την προσφορά στην τοπική εγκατάσταση.

Άλλες πρώτες μηχανές 

Άλλες πρώτες μηχανές, όπως το trade stimulator, απέδιδαν τα κέρδη με τη μορφή τσιχλών με γεύσεις φρούτων, ανάλογα με τις γεύσεις οι οποίες εμφανίζονταν  στις κάρτες του παιχνιδιού. Τα πανταχού παρόντα σύμβολα κυλίνδρων διαφόρων φρούτων χρησιμοποιήθηκαν για πρώτη φορά το 1909 από την Industry Novelty Company. Το δημοφιλές κεράσι και σύμβολα πεπόνι απορρέουν από αυτό το μηχάνημα. Το σύμβολο BAR, πλέον κοινό και διαδεδομένο στους κουλοχέρηδες προήλθε από το λογότυπο της εταιρείας Bell-Gum Fruit .  Η καταβολή των βραβείων τροφίμων ήταν μια ευρέως χρησιμοποιούμενη τεχνική για την αποφυγή νόμων κατά των τυχερών παιχνιδιών στα κράτη. Η μεγάλη επιτυχία των κουλοχέρηδων βασίστηκε στην επιθυμία του παίκτη να κερδίσει πολλά ποντάροντας πολύ λίγα.

Ο ηλεκτρομηχανολογικός κουλοχέρης 
Το 1963 ο Bally ανέπτυξε τον πρώτο πλήρως ηλεκτρομηχανολογικό κουλοχέρη, που ονομάστηκε money honey. Αν και νωρίτερα το High Hand, μια μηχανή πόκερ από τον Bally, είχε εκθέσει τα βασικά της κατασκευής ηλεκτρομηχανολογικών μόλις το 1940.  Η ηλεκτρομηχανική προσέγγιση της δεκαετίας του 1960 επέτρεψε στο money honey να είναι ο πρώτος κουλοχέρης με μια απύθμενη χοάνη συνδυασμών και αυτόματη πληρωμή, έως και 500 νομίσματα, χωρίς τη βοήθεια συνοδού. Η δημοτικότητα αυτής της μηχανής οδήγησε στην αυξανόμενη επικράτηση της νέας ηλεκτρονικής μορφής και ο μοχλός παράπλευρα σύντομα έγινε υποτυπώδης.

Τα Video Slots 
Το πρώτο πραγματικό ηλεκτρονικό φρουτάκι (video slot) αναπτύχθηκε το 1976 από τους N. Cerracchio, R. Greene, W. Beckman, J. Reukes, και L. Black υπό την εταιρεία Fortune Coin Co., Las Vegas, NV. Αυτή η μηχανή κουλοχέρη χρησιμοποιούσε μια τροποποιημένη έγχρωμη οθόνη 19 ιντσών της Sony και πλακέτες με λογισμικό για όλες τις λειτουργίες του μηχανήματος. Το πρωτότυπο μηχάνημα ενσωματώθηκε σε μια καμπίνα – κουλοχέρη. Η πρώτη μηχανή video slot τοποθετήθηκε στο ξενοδοχείο Χίλτον στο Λας Βέγκας και μετά από κάποιες τροποποιήσεις ασφαλείας κατά της εξαπάτησης του μηχανήματος, πήρε την έγκριση από την πολιτεία της Νεβάδα.

Ο πρώτος ηλεκτρονικός κουλοχέρης με δύο οθόνες δημιουργήθηκε το 1994 στην Αυστραλία και ακολούθησε η Αμερική το 1996. Σε αυτό τον τύπο μηχανών η προβολή στις οθόνες άλλαζε, παρέχοντας στον παίκτη ένα διαφορετικό περιβάλλον, παιχνίδι στο οποίο θα μπορούσε να διεκδικήσει κάποιο μπόνους.

Παραπομπές

Πηγές 
 Charles Fey ο ιδρυτής των κουλοχέρηδων
 Book of Ra Η ιστορία των slots
 Book of Ra Slot maschines
 Slotsdoc Η ιστορία των κουλοχέρηδων
 www.slot-machine-resource.com - Ιστορία των Slots
 http://www.arcade-history.com/
 http://wizardofodds.com Πώς δουλεύουν οι κουλοχέρηδες
 http://www.ncbi.nlm.nih.gov Οι κουλοχέρηδες και η ψυχολογία του παίκτη.
 http://www.nytimes.com Τα καζίνο μπορούν να αλλάξουν τους κουλοχέρηδες σε δευτερόλεπτα.

Τυχερά παιχνίδια